
1. [bookmark: _Toc224829000]Formáli 
Markmið starfsáætlunar er að gera skólaþróun leikskólans markvissari með markmiðum og umbótamiðuðu innra mati. Ákveðnar leiðir eru farnar til að ná þeim markmiðum og áherslum sem settar eru hverju sinni, með hliðsjón af Aðalnámskrá, Menntastefnu Kópavogs og skólanámskrá leikskólans. Starfsáætlun veitir starfsfólki, foreldrum og rekstraraðilum upplýsingar um starfsemi leikskólans. Fjallað er um hvernig faglegt starf gengur fyrir sig, hvernig það gekk á síðastliðnu ári og hvernig unnið verður að umbótum.
Foreldraráð leikskólans gefur umsögn með starfsáætluninni sem síðan fer til samþykktar hjá leikskólanefnd Kópavogs. Ítarlegri upplýsingar um leikskólann, stefnu hans, dagskipulag, foreldrasamstarf og fleira má finna í skólanámskrá og á heimasíðu leikskólans. 

2. [bookmark: _Toc224829001]Inngangur 
Starfsáætlun Grænatúns fyrir skólaárið 2026-2027 byggir á niðurstöðum innra mats sem fór fram á liðnu skólaári. Í matsferlinu tókum við saman fjölbreyttar upplýsingar um skólastarfið, bæði frá starfsfólki, foreldrum og stjórnendum. Lögð var áhersla á að skoða hvernig daglegt starf, samskipti og skipulag nýtist börnum og fjölskyldum þeirra, auk þess sem við ígrunduðum hvernig við getum þróað starfið áfram í takt við stefnu Kópavogsbæjar og Aðalnámskrá leikskóla.
Niðurstöður matsins sýndu að margt gengur mjög vel í leikskólastarfinu og að við eigum sterkan grunn sem við viljum viðhalda. Á sama tíma komu fram svið þar sem við getum þróað okkur áfram og bætt verklag, bæði í samskiptum, upplýsingaflæði og sýnileika á stefnu skólans. Við höfum einnig greint þau atriði sem þarfnast sérstakrar athygli og munum vinna markvisst að umbótum á þeim sviðum á komandi skólaári.
Á skólaárinu héldum við áfram að vinna með verkefnin okkar um Lubba finnur málbein, Numicon, Vináttuverkefnið Blæ ásamt þess að yngsta deildin vinnur með könnunarleik. Við urðum Réttindaskóli UNICEF í lok síðasta skólaárs og hefur því verið viðhaldið á þessu skólaári að koma Barnasáttmálanum enn betur inn í æðakerfi skólans. Líkt og fyrri ár lögðum við mikla áherslu á útiveru og útinámi barnanna. Einnig voru byggðar upp stundir með slökun og jóga og var elsta deildin að vinna með Lausnahringinn.
Áherslur næsta skólaárs verða meðal annars á að efla upplýsingaflæði til foreldra, styrkja innra starf og samvinnu milli deilda. Við leggjum áfram áherslu á leikgleði, vellíðan og öflugt samstarf við foreldra, þannig að hver dagur verði innihaldsríkur og gleðilegur fyrir börnin okkar.

3. [bookmark: _Toc224829002]Skólastarfið/Leiðarljós
Leikskólinn Grænatún tekur mið af og vinnur eftir markmiðum þeim sem lög kveða á um. Helstu áherslur skólans í starfi eru virkt nám barnsins, að barnið læri með því að framkvæma og gera tilraunir sjálft „Learning by doing“ frá John Dewey. Dewey lagði áherslu á að virkja hina miklu athafnaþörf barnsins og vekja áhuga þess. Dewey taldi að barnið ætti að læra af eigin reynslu, virkni og áhuga og samkvæmt kenningum John Dewey á barnið ávallt að vera í brennidepli. Leikurinn er hornsteinn leikskólastarfsins, hann er kennsluaðferð leikskólakennarans og námsleið barnsins. Í bernsku er það að leika sér það sama og að læra og afla sér þekkingar. Hinn frjálsi sjálfsprottni leikur barnsins er talinn „leikur leikjanna“. Í frjálsum leik er barnið að skapa leikinn úr eigin hugarheimi, það tekur ákvarðanir á eigin forsendum og lærir að leita lausna. Í leik er barnið einbeitt og það er upptekið af augnablikinu. Fjölþætt upplifun elur af sér þekkingu, nýjar tilfinningar, nýjar athafnir og leikni. 
Einkunnarorð skólans eru „Leikur og gleði“ og leggjum við mikla áherslu á að einkunnarorðin okkar skíni í gegn í okkar starfi.

4. [bookmark: _Toc224829003]Mat á skólastarfi 

[bookmark: _Toc224829004]Innra mat leikskólans
Tilgangur innra mats er að tryggja að réttindi barna séu virt og að þau fái þá menntun og þjónustu sem þau eiga rétt á samkvæmt lögum. Innra mat er byggt á viðmiðum sem eru sett fram í Aðalnámskrá, skólanámskrá leikskólans og starfsáætlun. Það veitir upplýsingar um starfshætti, stuðlar að umbótum og auknum gæðum. Matið á að tryggja að starfsemi leikskóla sé í samræmi við ákvæði laga, reglugerða og Aðalnámskrá leikskóla.
Áherslur í mati á starfsemi leikskólans Grænatúns eru á stöðu, framfarir og líðan barna, markmið og stefnu skólans, stjórnun og vellíðan starfsfólks og viðhorf foreldra. Leikskólastjóri ber ábyrgð á innra mati, matsteymi leikskólans sér um skipulagningu og framkvæmd matsins en matið er samvinnuverkefni alls starfsfólks. Í matsteymi skólans sitja deildarstjórar ásamt aðstoðarleikskólastjóra.



	Matsþættir
	2025 -2026
	2026 -2027
	2027 -2028
	2028 -2029

	[bookmark: _Hlk81917666]Stjórnun

	Stjórnandinn sem faglegur leiðtogi
	x
	x
	x
	x

	Stjórnun skólans og daglegur rekstur
	x
	x
	x
	x

	[bookmark: _Hlk81917476]Faglegt samstarf
	x
	x
	x
	x

	Leikskólaþróun og símenntun
	x
	x
	x
	x

	[bookmark: _Hlk81917502]Skólanámskrá, starfsáætlun, áætlanir og verklagsreglur
	x
	x
	x
	x

	[bookmark: _Hlk81917624]Uppeldis- og menntastarf

	[bookmark: _Hlk81917519]Skipulag náms og námsaðstæður
	x
	x
	x
	x

	Uppeldi, menntun og starfshættir
	x
	x
	x
	x

	Leikur og nám – lýðræði, jafnrétti og þátttaka barna
	x
	x
	x
	x

	Námssvið leikskólans
	x
	x
	x
	x

	Leikskóli margbreytileikans
	x
	x
	x
	x

	Mat á námi og velferð barna
	x
	x
	x
	x

	[bookmark: _Hlk81917691]Mannauður

	[bookmark: _Hlk81917711]Hlutverk leikskólakennara
	
	x
	
	x

	Fagmennska starfsfólks
	
	x
	
	x

	Starfsánægja
	
	x
	
	x

	[bookmark: _Hlk81917740]Leikskólabragur

	Viðmót og menning
	x
	
	x
	

	[bookmark: _Hlk81917726]Velferð og líðan barna
	x
	x
	x
	x

	Þátttaka foreldra í leikskólastarfi
	x
	
	x
	

	Viðhorf foreldra
	x
	
	x
	

	[bookmark: _Hlk81917759]Innra mat

	Skipulag og viðfangsefni
	x
	x
	x
	x

	Gagnaöflun og vinnubrögð
	x
	x
	x
	x

	Opinber birting og umræður
	x
	x
	x
	x



Á skólaárinu 2025-2026 var innra mat Grænatúns unnið með áherslu á stjórnun, uppeldis- og menntastarf, leikskólabrag og innra mat sjálft. Matinu var ætlað að varpa ljósi á styrkleika og tækifæri til þróunar í starfi leikskólans. Meðaleinkunn var yfirleitt há, eða á bilinu 3,2 til 3,7 af 4,0, sem endurspeglar traustan grunn í öllu skólastarfi. Sérstaklega var leikskólabragurinn metinn sem styrkleikasvið, þar sem engin umbótasvið komu fram og jákvæðni, leikur og gleði einkenndu daglegt starf.

Stjórnun var metin með meðaleinkunn 3,6 og þar komu fram þrjú umbótasvið. Litið var á samskipti, sýnileika stefnu og upplýsingaflæði sem þætti sem hægt er að bæta. Uppeldis- og menntastarf hlaut sömu meðaleinkunn og þar komu fjögur umbótasvið í ljós, einkum varðandi aðgengi að upplýsingum, nýtingu útisvæðis og samvinnu við foreldra. Innra matið sjálft fékk meðaleinkunn 3,2 og þar má bæta þátttöku deilda og eftirfylgni með niðurstöðum.

Í heild sýna niðurstöðurnar að Grænatún byggir á sterkum grunni og að starfsfólk og foreldrar eru almennt ánægðir með leikskólann, þó að tækifæri séu til að efla enn frekar ákveðna þætti í starfinu.
Í Grænatúni taka öll 3 ára börn EFI-2 í janúar og eru niðurstöður tilkynntar foreldrum í foreldraviðtölum í febrúar. Þegar þörf er á er fylgt verklagi skólaþjónustu og beiðni send fyrir aðkomu talmeinafræðings vegna barns. Auk þess fer íhlutun af stað þar sem markviss málörvun fer fram í litlum hópum inn á deildum. Þá fara öll 5 ára börn í HLJÓM-2 yfir skólaárið og er foreldrum þeirra einnig tilkynnt niðurstöður í foreldraviðtölum. Ef barn kemur undir meðalgetu í þeirri skimun fer íhlutun af stað inn á deild og skimunin síðan endurtekin á vorönn.
Skólaárið 2026 - 2027 verður lögð áhersla á heilbrigði og vellíðan í innra mati.
[bookmark: _Toc224829005]Ytra mat
Tilgangur ytra mats er að tryggja gæði starfsins í leikskólanum, að starfsemi skóla sé í samræmi við ákvæði laga, reglugerðir og Aðalnámskrár leikskóla. Ytra mat á að auka gæði náms og skólastarfs, stuðla að umbótum og tryggja að réttindi, öryggi og vellíðan barna séu virt og að þau fái þá þjónustu sem þau eiga rétt á samkvæmt lögum. 
Framkvæmd ytra mats í leikskólanum er meðal annars gert með því að skoða fyrirliggjandi gögn um starfsemi skóla, heimsóknum, viðtölum við börn, starfsfólk skóla og foreldra af utanaðkomandi aðila. Ytra mat kemur ekki í stað innra mats af því að forsendur þess að leikskólinn nýti sér niðurstöður ytra mats til umbóta er að hann hafi áttað sig á styrk- og veikleikum sínum í gegnum innra mat.
Vinnustaðagreining meðal starfsfólks var framkvæmd vor 2026. Í Grænatúni voru það 45% starfsfólks sem tók þátt í könnuninni. Niðurstöður vinnustaðagreiningar komu ágætlega út en þó einhverjir hlutir sem þarf að rýna betur í og betrumbæta. Það sem skoraði lægst bæði hjá okkur og á landsvísu voru starfsaðstæður og þarf því að huga að því á komandi ári.
Skólapúlsinn meðal foreldra fór einnig fram vor 2026. Niðurstöður heilt yfir voru mjög góðar og lýstu foreldrar ánægju sinni með leikskólann. Foreldrar upplifa að almennt líði börnunum vel í leikskólanum. Í opnu svörunum var sérstaklega hrósað fyrir að allt starfsfólk þekki börnin vel, að andrúmsloftið sé rólegt og vinalegt og að lögð sé áhersla á útiveru. Helstu tækifæri til úrbóta sneri að upplýsingagjöf þar sem var óskað eftir frekari innsýn í daglegt starf, hvað væri verið að vinna með að hverju sinni o.s.frv.
Eldvarnareftirlitið kom til okkar þar sem var farið yfir slökkvibúnað. Einnig var endurnýjað brunakerfið í upphaf skólaárs út frá skoðun þeirra.
Skólaárið 2026 - 2027 verður lögð fyrir könnun meðal starfsfólks á vegum Skólapúlsins.

5. [bookmark: _Toc224829006]Umbótaáætlun
Umbótaáætlun byggir á niðurstöðu mats og er árangur umbóta metinn formlega og sem hluti af innra mati skólans. Gagna er aflað á fjölbreyttan hátt frá öllum þeim hópum sem koma að skólastarfinu, börnum, foreldrum og starfsfólki. Viðhorfskannanir, skimanir, ferilmöppur, sjálfsmat deilda, samræmd matsblöð leikskóla Kópavogs um námssvið leikskólans og markvissar umræður starfsfólks um starfið eru dæmi um þau gögn sem notuð eru við gerð mats- og umbótaáætlana. Innra mat í Grænatúni er umbótamiðað og eru niðurstöður þess opinberar og má sjá í fylgiskjali 1.

6. [bookmark: _Toc224829007][bookmark: _Toc43881181]Áherslur í starfi leikskólans
Á næsta skólaári leggjum við í Grænatúni áherslu á að viðhalda þeim styrkleikum sem hafa einkennt starfið okkar. Við viljum halda áfram að skapa hlýlegt og öruggt umhverfi þar sem börn njóta sín, fá að taka þátt og þroskast í samræmi við eigin forsendur. Vellíðan barnanna er okkur hjartans mál og við vinnum áfram eftir markmiðum Aðalnámskrár leikskóla og Menntastefnu Kópavogsbæjar, með hliðsjón af réttindum barna samkvæmt Barnasáttmála Sameinuðu þjóðanna.
Skessudeild hefur verið að vinna með Lausnahringinn síðustu tvö skólaár og mun sú vinna halda áfram þar sem við erum einn þeirra leikskóla sem eru að taka þátt í innleiðingu þróunarverkefnisins um Lausnahringinn á næsta skólaári. Grænatún varð Réttindaskóli UNICEF fyrir ári síðan og munum við halda áfram að viðhalda þeirri nafnbót. Unnið er með Barnasáttmála Sameinuðu þjóðanna og Heimsmarkmiðin í öllu okkar starfi en með því að vera Réttindaskóli UNICEF er Barnasáttmálinn orðinn mun sýnilegri innan veggja skólans og starfsfólk meðvitað í gegnum allt sitt starf um Barnasáttmálann. Einnig hafa verið unnin sameiginleg verkefni tengd Barnasáttmálanum í þemavikum yfir skólaárið sem við munum einnig gera næsta skólaár.
Á skólaárinu 2025-2026 var unnið að bæði Læsisstefnu og Málstefnu Grænatúns. Við nýttum skipulagsdag í að skipta starfsfólki upp í litla hópa þar sem umræður áttu sér stað um þær áherslur sem starfsfólki fannst mikilvægar. Því næst voru niðurstöðurnar teknar saman og Læsisstefna Grænatúns og Málstefna Grænatúns voru myndaðar. Á komandi skólaári verður lögð áhersla á að hafa þessar stefnur sýnilegar bæði fyrir foreldra og starfsfólk. Þá þarf einnig að að festa það í sessi að farið verður yfir stefnurnar með öllu nýju starfsfólki.
Við vinnum verkefnið Okkar skóli í samráði við Réttindaráð Grænatúns þar sem öll elstu börn leikskólans sitja í ráðinu. Þar fara fram lýðræðislegar samræður meðal barnanna um hvað vanti í leikskólann og komist að niðurstöðum í sameiningu. Við vinnum verkefnið ávallt á haustönn og hefur verið góðar viðbætur sem hafa komið til út frá verkefninu. T.d. var peningurinn nýttur í bílabrautir og segulkubba á síðasta skólaári og verður forvitnilegt að sjá hvað verði fyrir valinu á komandi skólaári.
Við höfum hafið vinnu á nýrri skólanámskrá og hefur sú vinna gengið ágætlega. Við munum nýta komandi skólaár að fullvinna skólanámskránna út frá nýjum áherslum Aðalnámskrá. 
Hæfnirammar í íslensku fyrir börn með fjölbreyttan tungumála- og menningarbakgrunn eru nýttir fyrir öll fjöltyngd börn sem þurfa á því að halda. Innleiðing þeirra hófst vor 2025 í Grænatúni og stefnum við á að fylla út í hæfnirammana a.m.k. tvisvar fyrir hvert barn yfir skólaárið 2026-2027. Við nýtum handbók um móttöku barna með fjölbreyttan tungumála- og menningarbakgrunn. Þá boðum við foreldrum nýrra barna í viðtal með túlk þar sem við nýtum gátlista fyrir móttökuviðtölin úr handbókinni.
Starfsfólk fékk endurtekna fræðslu um farsældarlögin í upphaf síðasta skólaárs og mun einnig fá fræðslu við upphaf næsta skólaársins til að allt starfsfólk sé meðvitað um mikilvægi þeirra. Öll börn eiga rétt á að fá þá þjónustu sem þau þurfa þegar á þarf að halda. Það getur verið flókið að fá aðstoð við hæfi og vita hvert eigi að leita eftir henni. Lögin eiga að tryggja að börn og foreldrar fái rétta aðstoð, á réttum tíma, frá réttum aðilum. Tengiliður farsældar í Grænatúni er Elísa Björg Benediktsdóttir.
Í Grænatúni er starfrækt lausnarteymi.  Í teyminu sitja leikskólastjóri, aðstoðarleikskólastjóri og sérkennslustjóri ásamt deildarstjóra þess barns sem málið kemur við. Lausnarteymið fundar með reglulegum hætti en þar er unnið að lausnum til að styðja við börn sem þurfa á því að halda og fjölskyldur þeirra.

7. [bookmark: _Toc224829008]Þróunar- og nýbreytnistarf 
Á komandi skólaári munum við taka þátt í þróunarverkefninu Lausnahringurinn og innleiðingu hans í leikskólanum. Hugmyndin á bak við Lausnahringinn er fengið frá Uppeldisstefnunni Jákvæðum aga og Barnasáttmála Sameinuðu þjóðanna en Lausnahringurinn kennir börnunum að setja mörk í samskiptum. Með innleiðingu Lausnahringsins fær allur leikskólinn sameiginlegt tungumál fyrir samskipti og lausnaleit.

8. [bookmark: _Toc224829009]Foreldrasamstarf
Foreldrar/Forsjáraðilar eru hvattir til þátttöku í leikskólastarfinu, mikilvægt er að þeir séu vel upplýstir um vinnu barnanna og starf leikskólans. Í leikskólanum Grænatúni er mikil áhersla lögð á góða samvinnu við heimili barnanna. Góð samvinna foreldra/forsjáraðila og leikskóla er forsenda fyrir árangursríkri dvöl í leikskólanum og góðri líðan barnsins.


[bookmark: _Toc224829010]Foreldraráð
Foreldraráð er starfandi við leikskólann og fundar reglulega. Í því sitja 2-3 foreldrar ásamt skólastjóra. Samkvæmt lögum þarf foreldraráð að vera starfandi við hvern leikskóla og markmið þess er að styðja við starf leikskólans. Starfsreglur má finna á heimasíðu leikskólans. Það er kosið í foreldraráð á foreldrafundi á haustin og kemur fram á heimasíðu leikskólans hverjir sitja í því. Foreldraráð kemur að faglegu starfi leikskólans, les meðal annars yfir árlega starfsáætlun og skrifar umsögn.
[bookmark: _Toc224829011]Foreldrafélag
Foreldrafélag er starfandi við leikskólann og tekur stjórn þess þátt í undirbúningi og framkvæmd ýmissa viðburða. Foreldrafélagið fundar einu sinni til tvisvar á önn en að öðru leyti fara samskiptin að mestu leyti fram í gegnum lokaðan fésbókarhóp. Kosið er í foreldrafélag á Aðalfundi foreldrafélagsins á haustin og er tilgreint hverjir sitja í félaginu á heimasíðu leikskólans.

9. Starfsfólk
Í Grænatúni er gert ráð fyrir 10,28 stöðugildum á deildum, 100% stöðu leikskólastjóra, 40% stjórnunarstöðu aðstoðarleikskólastjóra, 50% stöðu sérkennslustjóra og 162% stöðugildi í eldhúsi. Að auki er 4,53 starfshlutfall til afleysinga vegna veikinda, undirbúningstíma og sérkennslu barna. 

Síðasta starfsár voru 18,75 stöðugildi, en þar af 3,29 stöðugildi vegna sérkennslu. 

Leikskólaárið 2026 - 2027 munu starfa í Grænatúni auk stjórnenda, 3 leikskólakennarar með deildarstjórn, 2 leikskólakennarar, 1 í meistaranámi í leikskólakennarafræðum við HA, 1 sérkennslustjóri með meistarapróf í leikskólakennarafræðum, 4 háskólamenntað starfsfólk (kennaramenntun, íþrótta- og heilsufræði, félagsráðgjöf og ferðamálafræði), 1 leikskólaliði, 1 í leikskólaliðanámi og 7 leiðbeinendur og flestir með áratuga reynslu af leikskólastarfi, 1 matráður og 1 aðstoðarmatráður. 


10. [bookmark: _Toc224829012]Símenntunaráætlun
Leikskólastjórnendur ákvarða almenna þörf fyrir námskeið/endurmenntun út frá áhersluatriðum næsta skólaárs, óskum starfsmanna og fjárhagsáætlun skólans. Starfsfólk fer á námskeið og fyrirlestra sem nýtast skólastarfinu, auka faglegan og persónulegan þroska og hæfni starfsfólks. Starfsfólki er skylt að fara á námskeið sem þeim er ætlað að fara á samkvæmt símenntunaráætlun (sjá fylgiskjal 2) skólans og þau eru haldin á skipulagsdögum, starfsmannafundum eða fyrir utan leikskólann.
[bookmark: _Toc224829013]      Skipulagsdagar
1. Föstudaginn 11. september – Fyrirlestur og umræður vegna innleiðingar á þróunarverkefninu um Lausnahringinn og deildarfundir til að skipuleggja veturinn
2. Miðvikudaginn 11. nóvember – Endurmenntun og starfsmannafundir
3. Föstudaginn 15. janúar – Deildarfundir, fræðsluerindi og undirbúningur foreldraviðtala
4. Þriðjudaginn 9. mars – Endurmenntun og starfsmannafundir
5.	Föstudaginn 7. maí – Endurmat og umbætur
	
Lögð er áhersla á að hvetja starfsfólkið til að fylgjast með hvaða námskeið eru í boði fyrir leikskólastarfið og sækja þau t.a.m. kraganámskeiðin og námskeið á Fræðslutorgi Kópavogsbæjar. Starfsfólk er hvatt til að sækja öll þau námskeið sem þar eru að finna.

11. [bookmark: _Toc224829014]Aðrar upplýsingar
Fjöldi barna í árgöngum
2021		15 börn 
2022		15 börn 
2023		15 börn 
2024		12 börn
2025		6 börn
Samtals 63 nemendur
Sérkennsla verða 2 stöðugildi og fjöldi fjöltyngdra barna á skólaárinu verða alls 16.

12. [bookmark: _Toc224829015]Húsnæði og lóð
[bookmark: _Toc224829016]Skólaárið 2025 – 2026
Á skólaárinu var korkur í leikskólanum tekinn og málað þar sem það þurfti eftir þá vinnslu. Það var endurnýjaður bakaraofn í eldhúsi og á útisvæði var trévirki tekið sem var komið til ára sinna og tyrft þar yfir. Einnig var endurnýjað brunakerfið í upphaf skólaársins. Einnig er áætlað að dúkleggja Skessudeildina í sumarfríinu. Skipt verður um innihurðar á nýju skólaári og eru hurðirnar komnar í pöntun.

[bookmark: _Toc224829017]Ósk um viðhald skólaárið 2026 – 2027
 Innandyra
· Mála leikskólann að innan
· Fá nýjar hurðar alls staðar í húsi (er komið í pöntun)
· Fá stóla og borð á Trölladeild og Skessudeild
· Endurbætur á salernisaðstöðu á Trölladeild
Utandyra
· Laga aðgengi þeirra sem koma með vörur í eldhús og koma því helst utan lóðar.
· Loka hliði endanlega til hliðar við hús Trölladeildarmegin.
· Mála skólann
· Lagfæra/fjarlægja gróðurkassana á lóð
· Viðhalda fótboltavelli

13. [bookmark: _Toc224829018]Öryggismál 
Í leikskólanum er starfandi öryggisnefnd og áfallaráð. Hlutverk þeirra er m.a. að stuðla að öryggi og heilbrigði starfsfólks og barna og koma í veg fyrir heilsutjón. 
Hlutverk áfallaráðs er að koma að málum sem hafa áhrif á andlega líðan barna og starfsfólks svo sem slys, veikindi, sorg eða einelti. 

Öryggisnefnd: Bryndís Árnadóttir Waage, Elísa Björg Benediktsdóttir, Ingibjörg Erna   Sigurðardóttir  og Jóna Kristín Gunnlaugsdóttir.
Öryggistrúnaðarmaður: Bryndís Árnadóttir Waage og Ingibjörg Erna Sigurðardóttir
Öryggisverðir: Jóna Kristín Gunnlaugsdóttir og Elísa Björg Benediktsdóttir
Áfallaráð: Jóna Kristín Gunnlaugsdóttir, Elísa Björg Benediktsdóttir og Þórunn Jóhannsdóttir.

Slys eru skráð í gegnum forritið Atvik í samstarfi við Sjóvá.
Skólaárið 2025 – 2026 voru 19 atvik skráð. Öll atvikin voru minniháttar og tengdust flest útisvæðinu. Flest atvikin voru að þeirri gerð að ekki var hægt að fyrirbyggja þau.

14. [bookmark: _Toc224829019]Lokaorð
Við í Grænatúni horfum með jákvæðum augum fram á skólaárið 2026-2027 með áherslu á að efla enn frekar samskipti, sýnileika á stefnu og upplýsingaflæði til barna, foreldra og starfsfólks. Við viljum halda áfram að byggja á þeim styrkleikum sem hafa mótað leikskólastarfið okkar og vinna markvisst að þeim umbótasviðum sem komu fram í innra mati. Við hlökkum til að taka á móti nýju skólaári með gleði og samheldni, þar sem velferð og vellíðan barna eru ávallt í forgrunni.

15. [bookmark: _Toc224829020]Fylgigögn

[bookmark: _Toc224829021]Fylgiskjal 1  - Umbótaáætlun 
[bookmark: _Toc224829022]Fylgiskjal 2 - Símenntunaráætlun 
[bookmark: _Toc224829023]Fylgiskjal 3 - Skóladagatal 
[bookmark: _Toc224829024]Fylgiskjal 4 - Umsögn foreldraráðs 

Fylgiskjal 1 – Umbótaáætlun

	
	
	
	
	
	

	Viðfangsefni/markmið
	Vegna
	Aðgerðir til umbóta
	Tímarammi
	Ábyrgð
	Viðmið um árangur
	Staða

	Setja verklagsreglur um meðferð ágreinings- og eineltismála í starfsmannahópnum.
	

	Útbúa og samþykkja verklagsreglur gegn einelti og ágreiningi. Kynna reglurnar fyrir öllum starfsmönnum. Endurskoða reglurnar árlega.
	Haust
	Leikskólastjóri og deildarstjórar
	Verklagsreglur til staðar og starfsfólk hefur fengið kynningu.
	Í vinnslu

	Uppfærar og bæta aðgengi að starfsmannahandbók
	

	Endurskoða innihald starfsmannahandbókar. Gera handbókina rafræna og aðgengilega öllum. Kynna breytingar fyrir starfsfólki.
	Haust
	Leikskólastjóri
	Handbók uppfærð og aðgengileg öllu starfsfólki.
	Í vinnslu

	Hindranir í þátttöku í símenntun
	


	Starfsmannasamtöl taki á þessu
	Haust
	Stjórnendur
	Símenntunaráætlun
	Spurt um símenntun í stuttum haust samtölum, farið yfir möguleika, grunnur til að símenntunaráætlun

	Efla markvissa vinnu með heimamenningu allra barna
	
	Safna upplýsingum um heimamenningu og tungumál barna. Skipuleggja verkefni þar sem fjölbreytt menning kemur fram. Deila efni og fróðleik um menningarlegan fjölbreytileika með starfsfólki og foreldrum.
	2026/2027
	Deildarstjórar og kennarar
	Verkefni endurspegla fjölbreyttan bakgrunn barna
	Í vinnslu

	Auka þátttöku barna í mati á eigin námi.
	
	Innleiða reglulegar samræður við börn um nám og líðan. Nota myndrænar og fjölbreyttar aðferðir til að fá fram sjónarmið barna.
	Allt skólaárið
	Deildarstjórar og kennarar
	Börn taka reglulega þátt í mati og niðurstöður eru nýttar í starfi
	Í vinnslu

	Kerfisbundin eftirfylgni með framkvæmd umbóta
	
	Halda reglulega fundi þar sem farið er yfir stöðu umbótaverkefna. Skjalfesta framvindu og meta árangur.
	Allt skólaárið
	Stjórnendateymi
	Eftirfylgni skjalfest og framvinda umbóta greinileg.
	Ekki hafið

	Bæta hljóðvist og draga úr hávaða í húsnæðinu
	
	Skoða lausnir eins og mottur, gluggatjöld, skilrúm, hópaskipting í rýmum, bolta undir stóla
	Haust
	Leikskólastjóri og deildarstjórar
	Starfsfólk meti hljóðvist betri en áður.
	Áhersla á hópaskiptingu og nýtingu rýma á öðrum deildum fyrir hópa

	Starfsmannasamtöl regluleg yfir árið
	
	Stjórnendur taki frá tíma, kynni fyrir starfsfólki til að skapa pressu
	2026/2027
	Skólastjórnendur
	Allt starfsfólk hafi fengið samtal.
	Í vinnslu

	Vinna að jákvæðum og styðjandi starfsanda, upplifun á mikilvægi starfs
	
	Hrósa, miðla upplýsingum, deila ábyrgð. Hópefli, uppákomur í daglegu starfi o.s.frv.
	Allt skólaárið
	Stjórnendateymi
	Könnun til starfsfólks
	Í vinnslu

	UNICEF
	Endurmat
	Aðgerðaráætlun unnin fyrir endurmat
	Haustið 2026
	UNICEF teymið
	Símenntunaráætlun
	Vinna hafin, UNICEF-teymið hittist í upphaf skólaárs og leggur línurnar

	Efla upplýsingaflæði til foreldra
	Út frá ytra mati
	Oftar myndir með viðfangsefnum í leikskólanum – allt starfsfólk meðvitað um samtöl við foreldra í lok dags – halda áfram „föstudags“ póstunum
	2026/2027
	Deildarstjórar
	Stefna á vikuleg innlegg t.d.
	Í vinnslu





	
Fylgiskjal 2 - Símenntunaráætlun

	
	
	
	
	
	

	Þátttakendur
	Lýsing á námskeiði
	Markmið
	Dagsetning
	Tímafjöldi
	Kostnaður
	Ábyrgð

	Allt starfsfólk
	Deildafundir
	Upplýsingagjöf, fræðsla og fleira
	Allt skólaárið
	1x í viku
	Unnið í vinnutíma
	Deildastjórar /
Leikskólastjóri

	Allt starfsfólk
	Starfsmannasamtöl
	Til að gefa starfsmanninum tækifæri til að skoða sjálfan sig í stafi og að gefa þeim tækifæri til að koma með ábendingar til stjórnenda um starf leikskólans
	Haust 2026
	30 mín pr. Starfsmann
	Unnið í vinnutíma
	Leikskólastjóri, aðstoðarleikskólastjóri og deildarstjórar

	Nýtt starfsfólk
	Nýliðafræðsla
	Farið yfir starfsmannahandbókina
	1x mánuði
	ca 45 mín í hvert skipti
	Unnið á vinnutíma
	Leikskólastjóri og mentor

	Allt starfsfólk
	Samráð, fræðsla, endurmat
	Yfirfara starfsáætlun, stefnur og öryggisþætti
	1x á  önn
	2 tímar= 4 tímar eftir vinnu.
Starfsmannafundir
	Tekið af yfirvinnukvóta
	Leikskólastjóri

	Fagfólk
	Fagfundir
	Fræðilegar umræður og stefnumótavinna,
	1 x á önn
	3 tímar x2 = 6 tímar
	Tekið af yfirvinnukvóta
	Leikskólastjóri

	Allt starfsfólk
	Skipulagsdagur
	Almenn fræðsla og endurmenntun, sjá nánar dagskrá skipulagsdaga
	
	
	Unnið á vinnutíma, starfsmaður velferðarsviðs
	Leikskólastjóri

	Allt starfsfólk
	Aðalfundur foreldrafélagsins
	Kynning á straumum og stefnum skólans
	Byrjun október
	2 tímar
	
	Leikskólastjóri

	Deildastjórar
	Deildastjórafundir
	Skapa umræður um starfið og samstilling stjórnendateymis
	1x í viku
	2 klst hvert skipti
	Unnið á vinnutíma
	Leikskólastjóri





Fylgiskjal 3 - Skóladagatal 2026 - 2027
[image: ]

Fylgiskjal 4 - Umsögn foreldraráðs
Umsögn foreldraráðs í Grænatúni 2026 – 2027.  Foreldraráð hefur farið yfir og samþykkt starfsáætlun Grænatúns fyrir árið 2026-2027.
Starfsáætlunin rímar vel við það metnaðarfulla starf sem ávallt er unnið í leikskólanum og endurspeglar þann ramma sem starfsfólkið setur.
Börnin fá svo að njóta góðs af þeim umbótum og stefnum og fá að njóta sín í leik og gleði, eins og einkunnarorð skólans eru.
Sérstaklega er ánægjulegt að sjá hvaða skref verða tekin í að hlúa að fjöltyngdum börnum og bjóða þau og fjölskyldur þeirra velkomin í það góða samfélag sem leikskólinn Grænatún er.
Gerð málstefnu og læsisstefnu er framfaraskref og hvetjum við leikskólann til þess að kynna stefnurnar á árlegum kynningarfundi fyrir nýja foreldra.
Verkefnið Lausnahringurinn er til fyrirmyndar og skilar sér sannarlega heim með börnunum.
Aðbúnaðurinn í Grænatúni hefur verið góður og óskum við eindregið eftir því að Kópavogsbær gangi í það viðhald sem óskað er eftir á árinu.
Starfs- og umbótaáætlunin sýnir enn á ný hversu mikill metnaður er fyrir leikskólastarfinu hjá stjórnendum og starfsfólki Grænatúns og því ber að fagna.
Foreldraráð Grænatúns 2025-2026
Erla Hlín Henrysdóttir og Vigdís Fríða Þorvaldsdóttir

